Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam**  **“Grozījumi Ministru kabineta 2009.gada 3.marta noteikumos Nr.211 “Spirta denaturēšanas un denaturētā spirta aprites kārtība””** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | Elektroniskā saskaņošana 06.11.2020., 23.12.2020., 12.01.2021 | | |
|  |  | | |
| Saskaņošanas dalībnieki | Ilze Māliņa, Juta Ķupe Tieslietu ministrija | | |
|  | Māra Bērziņa, Sintija Bunga, Vides aizsardzības un reģionālās attīstības ministrija | | |
|  | Jānis Zakovics, Ekonomikas ministrija | | |
|  | Inese Olafsone, Latvijas Darba devēju konfederācija | | |
| Saskaņošanas dalībnieki izskatīja šādu ministriju (citu institūciju) iebildumus | | Tieslietu ministrijas, Vides aizsardzības un reģionālās attīstības ministrijas un Latvijas Darba devēju konfederācijas |  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | | |
|  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1. | 1.1. papildināt noteikumus ar 22.1 punktu šādā redakcijā:  “22.1 Lietotājs iesniegumu atļaujas saņemšanai, pārreģistrācijai vai anulēšanai iesniedz elektroniski, izmantojot Valsts ieņēmumu dienesta Elektroniskās deklarēšanas sistēmu.”;  1.5. izteikt 30.punktu šādā redakcijā:  “30. Ja mainās lietotāja atļaujā norādītā informācija, lietotājs iesniedz pārreģistrācijas iesniegumu Valsts ieņēmumu dienesta Elektroniskās deklarēšanas sistēmā.”; | | **Tieslietu ministrija:**  1. Projekta 1.1. apakšpunktā paredzētajā Ministru kabineta 2009. gada 3. marta noteikumu Nr. 211 "Spirta denaturēšanas un denaturētā spirta aprites kārtība" (turpmāk – noteikumi) 22.1 punktā ir noteikts, ka lietotājs iesniegumu atļaujas saņemšanai, pārreģistrācijai vai anulēšanai iesniedz elektroniski, izmantojot Valsts ieņēmumu dienesta Elektroniskās deklarēšanas sistēmu. Savukārt projekta 1.5. apakšpunktā paredzētajā noteikumu 30. punktā ir noteikts, ka, ja mainās lietotāja atļaujā norādītā informācija, lietotājs iesniedz pārreģistrācijas iesniegumu Valsts ieņēmumu dienesta Elektroniskās deklarēšanas sistēmā.  Vēršam uzmanību uz to, ka Administratīvā procesa likuma 56. panta pirmā daļa noteic, ka iesniegumu var iesniegt mutvārdos vai rakstveidā. Administratīvā procesa likuma 3. panta pirmā daļa noteic, ka šo likumu piemēro administratīvajā procesā iestādē, ciktāl citu likumu speciālajās tiesību normās nav noteikta cita kārtība. Līdz ar to speciālajā likumā var paredzēt citādāku regulējumu nekā Administratīvā procesa likumā, bet projekta sākotnējās *(ex-ante)* ietekmes novērtējuma ziņojuma (turpmāk – anotācija) I sadaļas 2. punktā nav informācijas, no kuras likuma normas izriet Ministru kabineta tiesības noteikt, ka persona var iesniegt iesniegumu tikai elektroniski, izmantojot Valsts ieņēmumu dienesta Elektroniskās deklarēšanas sistēmu.  Papildus vēršam uzmanību uz to, ka atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.3. apakšpunktā noteiktajam normatīvā akta projektā neietver normas, kas dublē pašā normatīvā akta projektā ietverto normatīvo regulējumu. Savukārt projekta 1.5. apakšpunktā paredzētajā 30. punktā ietvertais regulējums dublē projekta 1.1. apakšpunktā paredzētajā noteikumu 22.1 punktā ietverto regulējumu. Ievērojot minēto, lūdzam izvērtēt projekta 1.1. apakšpunktā paredzētajā noteikumu 22.1 punktā un projekta 1.5. apakšpunktā paredzētajā noteikumu 30. punktā ietverto regulējumu un precizēt to, kā arī papildināt anotāciju ar atbilstošu skaidrojumu.  **Tieslietu ministrija (13.11.2020):**  1. Atkārtoti norādām uz to, ka projekta 1.2. apakšpunktā paredzētajā Ministru kabineta 2009. gada 3. marta noteikumu Nr. 211 "Spirta denaturēšanas un denaturētā spirta aprites kārtība" (turpmāk – noteikumi) 22.1 punktā ir noteikts, ka lietotājs iesniegumu atļaujas saņemšanai vai anulēšanai iesniedz elektroniski, izmantojot Valsts ieņēmumu dienesta Elektroniskās deklarēšanas sistēmu. Līdzīgs regulējums par attiecīgo iesniegumu vai dokumentu iesniegšanu Valsts ieņēmumu dienesta Elektroniskās deklarēšanas sistēmā ir paredzēts projekta 1.6. apakšpunktā paredzētajā noteikumu 30. punktā un projekta 1.7. apakšpunktā paredzētajā noteikumu 31. punktā.  Atkārtoti vēršam uzmanību uz to, ka Administratīvā procesa likuma 56. panta pirmā daļa noteic, ka iesniegumu var iesniegt mutvārdos vai rakstveidā. Administratīvā procesa likuma 3. panta pirmā daļa noteic, ka šo likumu piemēro administratīvajā procesā iestādē, ciktāl citu likumu speciālajās tiesību normās nav noteikta cita kārtība. Līdz ar to speciālajā likumā var paredzēt citādāku regulējumu nekā Administratīvā procesa likumā, bet projekta sākotnējās *(ex-ante)* ietekmes novērtējuma ziņojuma (turpmāk – anotācija) I sadaļas 2. punktā nav informācijas, no kuras likuma normas izriet Ministru kabineta tiesības noteikt, ka persona var iesniegt iesniegumu tikai elektroniski, izmantojot Valsts ieņēmumu dienesta Elektroniskās deklarēšanas sistēmu.  Izziņas par atzinumos sniegtajiem iebildumiem II sadaļas 1. punktā ir norādīts, ka, ņemot vērā to, ka grozījumi noteikumos attiecībā uz elektronisko iesniegumu iesniegšanu stāsies spēkā 2021. gada 1. jūlijā, attiecīgā likum "Par akcīzes nodokli" norma, kas paredzēs, ka persona var iesniegt iesniegumu elektroniski, izmantojot Valsts ieņēmumu dienesta Elektroniskās deklarēšanas sistēmu, tiks iekļauta likumprojektā, kas ir izsludināts Valsts sekretāru sanāksmē 2020. gada 2. jūlijā (VSS-529), un kura spēkā stāšanās termiņš ir noteikts 2021. gada 1. jūlijā  Vēršam uzmanību uz to, ka saskaņā ar Valsts iestāžu juridisko dienestu 2010. gada 12. marta sanāksmes protokollēmuma "Par grozījumiem Ministru kabineta 2009. gada 7. aprīļa noteikumos Nr. 300 "Ministru kabineta kārtības rullis" (Ministru kabineta 2010. gada 23. februāra noteikumi Nr. 170)" (prot. Nr. 2 1. §) 8. punktā noteikto ir atbalstāma Ministru kabineta noteikumu projektu izsludināšana Valsts sekretāru sanāksmē, kad likumprojekts Saeimā izskatīts otrajā lasījumā, kā arī šādi Ministru kabineta noteikumu projekti var tikt izskatīti Ministru kabinetā, kad likumprojekts pieņemts Saeimā. Ievērojot minēto, projekta turpmāka saskaņošana ir veicama, kad likumprojekts "Grozījumi likumā "Par akcīzes nodokli"" (VSS-529) būs pieņemts otrajā lasījumā Saeimā, lai varētu izvērtēt projektā paredzēto grozījumu atbilstību iepriekš minētajam likumprojektam.  **Tieslietu ministrija (30.12.2020):**  1. Precizētajā projekta 1.2. apakšpunktā izteiktais Ministru kabineta 2009. gada 3. marta noteikumu Nr. 211 "Spirta denaturēšanas un denaturētā spirta aprites kārtība" 22.1 punkts noteic, ka, lietotājs, iesniedzot iesniegumu atļaujas saņemšanai vai anulēšanai elektroniski, izmanto Valsts ieņēmumu dienesta Elektroniskās deklarēšanas sistēmu.  Vēršam uzmanību, ka noteikumu 22. punkts attiecas tikai uz iesniegumu atļaujas saņemšanai denaturēta spirta iegādei, nevis uz iesniegumu attiecīgās atļaujas anulēšanai. Jānorāda, ka noteikumi vispār neparedz kārtību, kādā lietotājs iesniedz iesniegumu attiecīgās atļaujas anulēšanai, tas vien netieši izriet no noteikumu 34.3. apakšpunkta, kas noteic, ka Valsts ieņēmumu dienests anulē lietotāja atļauju, ja lietotājs ir iesniedzis iesniegumu par lietotāja atļaujas anulēšanu.  Ievērojot minēto, lūdzam izvērtēt, vai projekta 1.2. apakšpunktā izteiktais noteikumu 22.1 punkts neierobežos lietotāja tiesības iesniegt iesniegumu attiecīgās atļaujas anulēšanai atbilstoši Administratīvā procesa likuma 56. panta pirmajai daļai, un nepieciešamības gadījumā atbilstoši precizēt projektā ietverto regulējumu. | **Ņemts vērā**  **Ņemts vērā**  **Ņemts vērā** | | * 1. papildināt noteikumus ar 22.1 punktu šādā redakcijā:   “22.1 Ja lietotājs iesniegumu atļaujas saņemšanai iesniedz elektroniski, izmanto Valsts ieņēmumu dienesta Elektroniskās deklarēšanas sistēmu.”;  1.6. izteikt 30.punktu šādā redakcijā:  “30. Ja mainās lietotāja atļaujā norādītā informācija (izņemot šo noteikumu 23.1 punktā noteikto gadījumu), lietotājs iesniedz pārreģistrācijas iesniegumu Valsts ieņēmumu dienestā saskaņā ar šo noteikumu 2.pielikumu, pievienojot izmaiņas apliecinošo dokumentu kopijas.”;   * 1. papildināt noteikumus ar 22.1 punktu šādā redakcijā:   “22.1 Ja lietotājs iesniegumu atļaujas saņemšanai iesniedz elektroniski, izmanto Valsts ieņēmumu dienesta Elektroniskās deklarēšanas sistēmu.”;  1.6. izteikt 30 un 31.punktu šādā redakcijā:  “30. Ja mainās lietotāja atļaujā norādītā informācija (izņemot šo noteikumu 23.1 punktā noteikto gadījumu), lietotājs iesniedz pārreģistrācijas iesniegumu Valsts ieņēmumu dienestā saskaņā ar šo noteikumu 2.pielikumu, pievienojot izmaiņas apliecinošo dokumentu kopijas.”;  31. Ja mainās informācija atļaujas saņemšanai iesniegtajos dokumentos, un atļauja nav jāpārreģistrē, lietotājs 5 darbdienu laikā pēc attiecīgajām izmaiņām informē Valsts ieņēmumu dienestu, iesniedzot izmaiņas apliecinošo dokumentu kopijas Valsts ieņēmumu dienestā.”  1.2. papildināt noteikumus ar 22.1 punktu šādā redakcijā:  “22.1 Ja lietotājs iesniegumu atļaujas saņemšanai iesniedz elektroniski, izmanto Valsts ieņēmumu dienesta Elektroniskās deklarēšanas sistēmu.”; |
| 2. | 1.4. izteikt 26.punktu šādā redakcijā:  “26. Ja denaturēto spirtu lietotājam piegādā Latvijas Republikas akcīzes preču noliktavas turētājs vai lietotājs, kuram ir izsniegta atļauja saskaņā ar šo noteikumu 39.punktu, piegādātājs pirms denaturētā spirta piegādes Valsts ieņēmumu dienesta Elektroniskajā deklarēšanas sistēmā ievada informāciju par piegādājamo denaturētā spirta daudzumu, nepārsniedzot denaturētā spirta iegādes daudzumu. Ja lietotājs pats ieved denaturēto spirtu Latvijas Republikā no Eiropas Savienības dalībvalstīm vai no ārvalsts, kas nav Eiropas Savienības dalībvalsts, informācijas ievadīšanu Valsts ieņēmumu dienesta Elektroniskajā deklarēšanas sistēmā par denaturētā spirta daudzumu nodrošina lietotājs saņemšanas dienā.”; | | **Tieslietu ministrija:**  2. Vēršam uzmanību uz to, ka Ministru kabineta noteikumu nodaļas saturam ir jāatbilst Ministru kabineta noteikumu nodaļas nosaukumam. Savukārt projekta 1.4. apakšpunktā paredzētajā noteikumu 26. punktā ietvertais regulējums neatbilst noteikumu IV nodaļas nosaukumam. Proti, noteikumu IV nodaļas nosaukums ir "Atļaujas izsniegšana, pārreģistrēšana un anulēšana", bet projekta 1.4. apakšpunktā paredzētajā noteikumu 26. punktā nav regulējuma par atļaujas izsniegšanu, pārreģistrēšanu un anulēšanu. Ievērojot minēto, lūdzam precizēt projekta 1.4. apakšpunktā paredzēto grozījumu.  Papildus vēršam uzmanību uz to, ka atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 2.3. apakšpunktā noteiktajam normatīvā akta projekta tekstu raksta normatīvajiem aktiem atbilstošā vienotā stilistikā, izmantojot vienveidīgas un standartizētas vārdiskās izteiksmes. Ievērojot minēto, kā arī to, ka noteikumu 3. punktā ir ietverta norāde par saīsinājumu "noliktavas turētājs", lūdzam attiecīgi precizēt projekta 1.4. apakšpunktā paredzētajā noteikumu 26. punktā ietverto regulējumu. | **Ņemts vērā** | | 1.5. svītrot 26.punktu;  1.12. izteikt V sadaļas nosaukumu šādā redakcijā:  “**V. Prasības piegādātājam un lietotājam**”;  1.13. papildināt noteikumus ar 44.1 punktu šādā redakcijā:  “44.1 Ja denaturēto spirtu lietotājam piegādā Latvijas Republikas noliktavas turētājs vai lietotājs, kuram ir izsniegta atļauja saskaņā ar šo noteikumu 39.punktu, piegādātājs pirms denaturētā spirta piegādes Valsts ieņēmumu dienesta Elektroniskajā deklarēšanas sistēmā ievada informāciju par piegādājamo denaturētā spirta daudzumu, nepārsniedzot denaturētā spirta iegādes daudzumu. Ja lietotājs pats ieved denaturēto spirtu Latvijas Republikā no Eiropas Savienības dalībvalstīm vai no ārvalsts, kas nav Eiropas Savienības dalībvalsts, informācijas ievadīšanu Valsts ieņēmumu dienesta Elektroniskajā deklarēšanas sistēmā par denaturētā spirta daudzumu nodrošina lietotājs saņemšanas dienā.”; |
| 3. | 1.6. izteikt 30.punktu šādā redakcijā:  “30. Ja mainās lietotāja atļaujā norādītā informācija (izņemot šo noteikumu 23.1 punktā noteikto gadījumu), lietotājs iesniedz pārreģistrācijas iesniegumu Valsts ieņēmumu dienesta Elektroniskās deklarēšanas sistēmā saskaņā ar šo noteikumu 2.pielikumu, pievienojot izmaiņas apliecinošo dokumentu kopijas.”;  1.7. izteikt 31.punktu šādā redakcijā:  “31. Ja mainās informācija atļaujas saņemšanai iesniegtajos dokumentos, un atļauja nav jāpārreģistrē, lietotājs 5 darbdienu laikā pēc attiecīgajām izmaiņām informē Valsts ieņēmumu dienestu, iesniedzot izmaiņas apliecinošus dokumentus Valsts ieņēmumu dienesta Elektroniskās deklarēšanas sistēmā.”; | | **Tieslietu ministrija (13.11.2020):**  1. Lūdzam precizēt projekta 1.6. un 1.7. apakšpunktu atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 143. punktā noteiktajām prasībām. | **Ņemts vērā** | | 1.6. izteikt 30. un 31.punktu šādā redakcijā:  “30. Ja mainās lietotāja atļaujā norādītā informācija (izņemot šo noteikumu 23.1 punktā noteikto gadījumu), lietotājs iesniedz pārreģistrācijas iesniegumu Valsts ieņēmumu dienestā saskaņā ar šo noteikumu 2.pielikumu, pievienojot izmaiņas apliecinošo dokumentu kopijas.”;  31. Ja mainās informācija atļaujas saņemšanai iesniegtajos dokumentos, un atļauja nav jāpārreģistrē, lietotājs 5 darbdienu laikā pēc attiecīgajām izmaiņām informē Valsts ieņēmumu dienestu, iesniedzot izmaiņas apliecinošo dokumentu kopijas Valsts ieņēmumu dienestā.”; |
| 4. | 1.9. papildināt noteikumus ar 35.1 punktu šādā redakcijā:  “35.1 Valsts ieņēmumu dienesta lēmumu var apstrīdēt, iesniedzot attiecīgu iesniegumu Valsts ieņēmumu dienesta ģenerāldirektoram, bet Valsts ieņēmumu dienesta ģenerāldirektora lēmumu var pārsūdzēt tiesā Administratīvā procesa likumā noteiktajā kārtībā.”; | | **Tieslietu ministrija:**  3. Projekta 1.9. apakšpunktā paredzētajā noteikumu 35.1 punktā ir noteikta Valsts ieņēmumu dienesta lēmuma apstrīdēšanas un pārsūdzēšanas kārtība. Vēršam uzmanību uz to, ka Administratīvā procesa likuma 67. panta otrajā daļā ir noteiktas rakstveidā izdota administratīvā akta sastāvdaļas, kas cita starpā ietver norādi, kur un kādā termiņā administratīvo aktu var apstrīdēt un pārsūdzēt. Vienlaikus vēršam uzmanību uz to, ka atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.2. apakšpunktā noteiktajam normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. Ievērojot minēto, lūdzam izvērtēt projekta 1.9. apakšpunktā paredzētajā noteikumu 35.1 punktā ietverto regulējumu un precizēt to, vienlaikus precizējot arī anotācijas I sadaļas 2. punktā ietverto informāciju. | **Ņemts vērā**  Noteikumu projekta 1.10. apakšpunkts, kas papildina noteikumus ar 35.1 punktu ir svītrots. | |  |
| 5. |  | | **Tieslietu ministrija:**  4. Lūdzam papildināt anotāciju ar skaidrojumu par projekta 1.4., 1.6., 1.7. un 1.8. apakšpunktā, projekta 1.11. apakšpunktā paredzētajā noteikumu 46.2 punktā, kā arī projekta 2. punktā ietverto regulējumu. Vienlaikus vēršam uzmanību uz to, ka anotācijas I sadaļas 2. punktu aizpilda atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija) 14. punktā noteiktajām prasībām.  **Tieslietu ministrija (13.11.2020.):**  2. Atkārtoti lūdzam papildināt anotāciju ar skaidrojumu par projekta 1.15. apakšpunktā paredzētajā noteikumu 46.2 punktā un projekta 2. punktā ietverto regulējumu. Vienlaikus vēršam uzmanību uz to, ka anotācijas I sadaļas 2. punktu aizpilda atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija) 14. punktā noteiktajām prasībām.  **Tieslietu ministrija (30.12.2020.):**  2. Atkārtoti lūdzam papildināt projekta sākotnējās ietekmes ziņojumu (turpmāk – anotācija) ar skaidrojumu par projekta 2. punktā ietverto regulējumu. Vienlaikus vēršam uzmanību uz to, ka anotācijas I sadaļas 2. punktu aizpilda atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija) 14. punktā noteiktajām prasībām. | **Ņemts vērā**  Papildināta anotācija ar skaidrojumu  **Ņemts vērā**  Papildināta anotācija ar skaidrojumu | |  |
| 6. |  | | **Tieslietu ministrija:**  5. Anotācijas I sadaļas 2. punktā ir norādīts, ka projekts paredz grozījumus noteikumos, nosakot lēmumu spēkā stāšanās termiņus, bet nav skaidrs, kurā projekta vienībā ir attiecīgais grozījums. Ievērojot minēto, lūdzam precizēt anotācijas I sadaļas 2. punktā ietverto informāciju. | **Ņemts vērā**  Precizēta anotācija | |  |
| 7. |  | | **Vides aizsardzības un reģionālās attīstības ministrija:**   1. Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).   Ņemot vērā minēto, lūdzam atbilstoši MK instrukcijas Nr.19 14.4. apakšpunktā noteiktajam, anotācijas I sadaļas 2. punktā norādīt pakalpojuma nosaukumu.  **Vides aizsardzības un reģionālās attīstības ministrija (12.11.2020):**  Ministrija ar 2020. gada 9. oktobra atzinumu Nr. 1-22/9019 lūdza Noteikumu projekta anotācijas I sadaļas 2. punktu papildināt ar pakalpojuma nosaukumu un tā sniegšanas kanāliem. Ministrija, iepazīstoties ar precizēto Noteikumu projektu, tam pievienoto sākotnējās ietekmes novērtējuma ziņojumu (anotāciju) un izziņu par atzinumos sniegtajiem iebildumiem, norāda, ka anotācijas I sadaļas 2. punkts nav papildināts ar pakalpojuma nosaukumu. Ņemot vērā minēto, atkārtoti lūdzam anotācijas I sadaļas 2. punktā definēt pakalpojuma nosaukumu. | **Ņemts vērā**  Papildināta anotācija  **Ņemts vērā**  Precizēta anotācija, norādot valsts pārvaldes pakalpojumu nosaukumu | |  |
| 8. |  | | **Vides aizsardzības un reģionālās attīstības ministrija**  2. Pēc noteikumu projekta spēkā stāšanās saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 5. un 9. punktu lūdzam pakalpojuma turētājam nodrošināt valsts pārvaldes pakalpojuma aprakstīšanu valsts pārvaldes pakalpojumu portālā Latvija.lv. | **Ņemts vērā**  Pēc noteikumu projekta stāšanās spēka tiks nodrošināta pakalpojuma aprakstīšana valsts pārvaldes pakalpojumu portālā latvija.lv. | |  |
| 9. | Noteikumu 1.1 pielikums | | **Latvijas Darba devēju konfederācija:**  Lai paplašinātu Latvijā piedāvājamo pakalpojumu skaitu, tādējādi, nodrošinot papildus darba vietas, bet jo īpaši, lai nodrošinātu denaturēta etilspirta pieejamību, tirgos, kuros sakarā ar COVID 19 otro vilni ir paredzams būtisks pieprasījuma pieaugums pēc šāda pakalpojuma, būtu lietderīgi Noteikumu projektā iekļaut iespēju denaturēt etilspirtu Latvijā pēc Eiropas Savienības dalībvalstī, kurā ir paredzams pieprasījuma pieaugums, atzītas formulas, lai nodrošinātu tiesisko skaidrību un noteiktību šāda denaturēta etilspirta piegādēm uz šādu Eiropas Savienības dalībvalsti. Konkrēti piedāvājam Noteikumu projektu papildināt ar nacionālo (Latvijas) etilspirta denaturēšanas formulu, kas būtu identiska Polijas Republikā atzītai daļēja spirta denaturēšanas formulai, t.i., formulu kur uz 100 (simts) litriem absolūtā spirta kā denaturants (ķīmiskais marķieris) tiek pievienoti 10 000 ml (t.i., 10 (desmit) litri) izopropilspirta.  Pārbaudot publiskajā telpā pieejamo informāciju par etilspirta denaturēšanu Polijā, secinām, ka etilspirta denaturēšana ar 10 000 ml ķīmiskā marķiera – izopropanola pievienošanu - ir apstiprināta ar Polijas Finanšu ministrijas 2018.gada 31.oktobra rīkojumu[[1]](#footnote-1). Vienlaikus norādām, ka šādu metodi etilspirta denaturēšanai atzīst arī citas ES dalībvalstis[[2]](#footnote-2).  **Latvijas Darba devēju konfederācija (09.11.2020):**  Latvijas Darba devēju konfederācija ir izskatījusi precizēto Ministru kabineta noteikumu projektu “Grozījumi Ministru kabineta 2009.gada 3.marta noteikumos Nr.211 “Spirta denaturēšanas un denaturētā spirta aprites kārtība”” (VSS-813) un informē, ka uztur Izziņas 8.punktā ietverto iebildumu.  **Pamatojums:**  Finanšu ministrijas piedāvātā spirta denaturēšanas formula nenodrošinās konkrēta produkta ražošanu pēc kura jau ir pieprasījums ārējā tirgū.  **Priekšlikums:**  Papildināt minēto Ministru kabineta noteikumu projektu.  Nacionālo denaturēšanas vielu sarakstā iekļaut formulu, ko izmanto spirta denaturēšanai:  Spirta veids: Etilspirts CAS: 64-17-5;  Denaturējošā viela: Izopropilspirts (IPA-CAS 67-63-0)  Minimālais denaturējošo vielu daudzums uz 1 hl absolūtā spirta: 10 litri | **Ņemts vērā**  **Ņemts vērā** | | Ierosinātā spirta denaturēšanas formula (10 litri izopropilspirta uz 1 hl spirta) ir iekļauta noteikumu 1.1 pielikumā.  Ierosinātā spirta denaturēšanas formula (10 litri izopropilspirta uz 1 hl spirta) ir iekļauta noteikumu 1.1 pielikumā. |
| Atbildīgā amatpersona | |  | | |
|  | | (paraksts)\* | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Juris Lukss

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Netiešo nodokļu departamenta Muitas un akcīzes nodokļu nodaļas vecākais referents |
| (amats) |
| Tel: 67083846; Fakss: 67095421 |
| (tālruņa un faksa numurs) |
| Juris.Lukss@fm.gov.lv |
| (e-pasta adrese) |

1. <http://isap.sejm.gov.pl/isap.nsf/download.xsp/WDU20180002158/O/D20182158.pdf>; <https://www.prawo.pl/akty/dz-u-2018-2158,18778535.html>; [↑](#footnote-ref-1)
2. Sk. Piemēram, <https://www.gov.uk/government/publications/excise-notice-473-production-distribution-and-use-of-denatured-alcohol/excise-notice-473-production-distribution-and-use-of-denatured-alcohol> [↑](#footnote-ref-2)